kardosdrur/scandi-wiki huggingface dataset:
Slavisk mytologi

Slavisk mytologi er den overordna nemninga for det mytiske aspektet av den førkristne polyteistiske religion som blei praktisert av slavarane Det proto-indoeuropeiske islettet på mytologien er tydeleg, og den slaviske mytologien omfattar fleire felleskarakteristikkar med andre folkereligioner av proto-indoeuropeisk opphav. På trass av dei relativt få kjeldene til mytologien, som hovudsakleg stammar frå kristne misjonærar, meiner ein at den slaviske mytologien stammar frå den tidlege steinalderen. Naturen, som var samlingspunkt for religionen, blei tilbeden under namnet Mat Zemlya (moder natur). 

I motsetnad til gresk og egyptisk mytologi har ein ingen fyrstehandsskildringar om slavisk mytologi.

Kjelder 

Denne artikkelen bygger på «Slavisk mytologi» frå ,  den 24. mai 2023.  

Slavarar
Mytologi
Verdsmeisterskapen i orientering 2013

Verdsmeisterskapen i orientering 2013, den 30. i sitt slag, vart avvikla ved Vuokatti i Finland dagane frå 6. til 14. juli. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 44 land. Det var fjerde gongen orienterings-VM fann stad i Finland, sist i 2001.

Sveits vann 3 gullmedaljar og ein bronsemedalje. Sverige tok flest medaljar med 7, fire i sølv og tre i bronse. Arrangørlandet sanka 5 (1–2– 2) medaljar. Noreg fekk ein medalje då kvinnene overraskande sprang inn til siger i stafett-tevlinga.

Menn

Klassisk-distanse

Mellomdistanse

Kort-distanse

Stafett

Kvinner

Klassisk-distanse

Mellomdistanse

Kort-distanse

Stafett

Kjelder

Denne artikkelen bygger på «Orientierungslauf-Weltmeisterschaften 2013» frå ,  den 24. mai 2023.  

Verdsmeisterskap i orientering
Sport i 2013
Idrettstilskipingar i Finland
Bernt Severinsen

Bernt Severinsen () var ein norsk arbeidsmann og polikar frå Løten i Hedmark, busett på Sætre i Hurum. Han var stortingsmann 1922-24 frå Buskerud for Høgre.

Bernt Severinsen var son til ein jordlaus husmann. Sjølv arbeidde han i 1890-åra på papirfabrikken Granfos Brug i Bærum. Like etter år 1900 flytta han til Hurum, der han sidan var blyloddar på ein dynamittfabrikk.

I Hurum var Severinsen medlem av kommunestyret, ei tid også med sete i formannskapet. Gjennom stortingsvalet 1921 fekk han plass på Stortinget. «Han var ikke særlig aktiv på Stortinget, men var en drivende kraft i valgarbeidet» og vart tillagt ein del av æra for at partiet Høgre i 1921 vann tre av dei fem plassane i valkrinsen Buskerud. «Det sies at han ikke en eneste gang de tre årene på Stortinget grep ordet, men var desto mer aktiv i komitearbeidet.» Stortingsbolken 1925-27 var han fyrste varamann frå Buskerud.

Kjelder
«Kommune – styr deg selv», 1987

Stortingsrepresentantar 1922-1924
Folk frå Løten
Folk frå Hurum
Olav Fjørtoft

Olav Elias Peder Fjørtoft () var ein lærar, klokkar gardbrukar og forfattar frå Haram.

Fjørtoft var 1910-11 lærar i Evje i Setesdal. Sidan var han i mange år lærar og klokkar i heime på Fjørtofta. Nær samstundes etter han flytta heim, tok han over slektsgarden Einagarden på Nøre-Fjørtoft og dreiv denne. 

I 1921 gav han ut Olaus J. Fjørtoft. Eit utsyn av livssoga og livsverket hans- I 1947 kom soga om Storsildlaget 1927-1937, ei bok han skreiv på oppdrag frå Storsildlaget.

I 2012 gav Haram historiske lag ut Fiskarsoge for Haram, eit manuskript Olav Fjørtoft hadde ferdig då han døydde.

Fjørtoft skreiv elles artiklar om historiske og nasjonale emne, prenta i blad og tidsskrift.

Kjelder
Norsk Allkunnebok. IV. Bandet. 1953

 Olav Fjørtoft: Fiskarsoge for Haram, Haram kulturhistoriske lag, skrift nr.61. Bokbra forlag, 2012. ISBN 978-82-998208-4-4

Norske lærarar
Norske gardbrukarar
Folk frå Haram
Usher Hall

Usher Hall er eit konserthus i Edinburgh i Skottland. Konsertlokalet, som kan romme opptil 2900 menneske, stod ferdig 16. mars 1914. I perioden 1996–1999 blei bygget renovert og bygd noko om. Konsertlokalet har blitt brukt i samband med større musikkarrangement som Eurovision Song Contest og europameisterskapen for brassband.

Kjelder 

Denne artikkelen bygger på «Usher Hall» frå ,  den 24. mai 2023.

Bakgrunnsstoff 
 Offisiell nettside

Konsertlokale i Skottland
Freda bygg i Edinburgh
Byggverk ferdigstilt i 1914
Eurovision Song Contest 1972
Eurovision Song Contest-arenaer
Verdsmeisterskapen i orientering 2014

Verdsmeisterskapen i orientering 2014, den 31. i sitt slag, vart avvikla i dei italienske provinsane Trento og Veneto dagane frå 5. til 12. juli. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 54 land. Det var fyrste gongen orienterings-VM fann stad i Italia.

Sveits vart beste land med sine 3 gullmedaljar, 4 sølvmedaljar og eine bronsemedalje. Deretter kom Sverige og Finland, kvar med 6 medaljar, høvesvis 2–2–2 og 1–3–2. Noregs Olav Lundanes tok ein gullmedalje og ein bronsemedalje.

Menn

Klassisk-distanse

Mellomdistanse

Kort-distanse

Stafett

Kvinner

Klassisk-distanse

Mellomdistanse

Kort-distanse

Stafett

Kjelder

Denne artikkelen bygger på «Orientierungslauf-Weltmeisterschaften 2014» frå ,  den 25. mai 2023.  

Verdsmeisterskap i orientering
Sport i 2014
Idrettstilskipingar i Italia
Kjetil Hodnekvam

Kjetil Hodnekvam () er ein tidlegare mellomdistanseløpar frå Askøy som vart norsk meister på 1500 meter i 2000 og på spesialdistansen 800 meter i 2001. Han var medlem i AKS-77.

Aktiv
Hodnekvam sette personleg rekord på 800 meter med 1.48,38 då han vart tredjemann i Friidretts-NM 1997, klart slått av olympiameister Vebjørn Rodal og Tor Øivind Ødegård. Året etter forbetra Hodnekvam seg til 1.47,65 på Bislett stadion i Oslo den 4. august, der han viste Atle Douglas til andreplass. 

28. juli 2000 sprang Hodnekvam sitt livs beste 800 meter. Med tida 1.47,01 vart han fjerdemann i eit sterkt felt på Bislett stadion. Under noregsmeisterskapen 2000 på Steinkjer måtte han nøye seg med sølv på 800 m bak Rodal, men på 1500-meteren spurta han i mål til NM-gull og personbeste 3.46,2. Også i NM 2001 vann Hodnekvam gull og sølv, men då på omvendte distansar. På 1500 meter presterte han elles livsbeste 3.43,7, klart slått av Marius Bakken som drog feltet heile løpet. Hodnekvam slutta satse på friidrett då han var 26 år gammal.

Medaljar i noregsmeisterskap
1997 i Overhalla: Bronsemedalje på 800 m – 1.48,38
1998 i Askøy: Sølv på 800 m – 1.49,82, bronse på 1500 m – 3.49,1
1999 på Byrkjelo: Bronsemedalje på 800 m – 1.50,54
2000 på Steinkjer: Gull på 1500 m – 3.46,2, sølv på 800 m – 1.47,98
2001 i Drammen: Gull på 800 m – 1.51,41, sølv på 1500 m – 3.43,7
2002 i Sandnes: Sølv på 1500 m – 3.49,9
2003 i Fredrikstad: Sølv på 800 m – 1.51,47

Personlege rekordar og årsbeste

Kjelder
friidrett.no

Norske mellomdistanseløparar
Folk frå Askøy
Kråkefotfamilien

Kråkefotfamilien (Lycopodiaceae) er ein familie av relativt primitive karsporeplantar som tilhøyrer kråkefotplantane (Lycopodiopsida). Nokre botanikarar deler inn kråkefotplantane i to familiar, men i nordisk botanikk blir alle slektene lagt til kråkefotfamilien. Plantane i slekta er fleirårige og har gaffelforma skotgreiner.

Karsporeplantar formeirar seg gjennom generasjonsveksling, og ved sporar i staden for frø. Den ukjønna generasjonen er den dominerande. Når sporen veks blir det danna eit protallium, som er ein liten kjønna mellomgenerasjon som ikkje lever lenge. Frå denne veks det opp ein langt større, kjønnslaus (ukjønna) men langtlevande generasjon av plantar som produserer nye sporar.

Sporane sit øvst i skotet eller i eigne aks. Plantane har enten berre éin sporetype (homospori, som er den opphavlege tilstanden og er bevart i kråkefotfamilien), eller både holege storsporar og hannlege småsporar (heterospori, som hjå brasmegras og dvergjamnar). Dvergjamnefamilien har stor- og småsporer i ulike grupper, brasmegras har storsporar inst ved dei ytre rosettblada og småsporar ved dei indre.

Taksonomi 
Taksogrupperinga av kråkefotfamilien i nordisk botanikk med nokre vanlege norske artar:

 Karplantar (Tracheophyta)
 Karsporeplantar (Pteridophyta)
 Klasse: Kråkefotplantar (Lycopsida)
 Dvergjamnefamilien (Selaginellaceae)
 Dvergjamneslekta (Selaginella)
 Brasmegrasfamilien (Isoetaceae)
 Brasmegrasslekta (Isoetes)
 KRÅKEFOTFAMILIEN (LYCOPODIACEAE) 
 Kråkefotslekta (Lycopodium), 200 artar, 4 i Noreg
 Strikråkefot (L. annotinum)
 Fjellkråkefot (L. annotinum ssp alpestre)
 Mykkråkefot (L. clavatum)
 Rypefot (L. clavatum ssp monostachyon)
 Jamneslekta (Diphasiastrum)
 Fjelljamne (Diphasiastrum alpinum) 
 Skogjamne (Diphasiastrum complanatum ssp complanatum) 
 Finnjamne (Diphasiastrum complanatum ssp montellii) 
 Grannjamne (Diphasiastrum tristachyum) 
 Hybridjamne (Diphasiastrum x zeilleri) 
 Myrkråkefotslekta (Lycopodiella)
 Myrkråkefot (Lycopodiella inundata)
 Palhinhaeaslekten (Palhinhaea)
 Pseudolycopodiellaslekten (Pseudolycopodiella)
 Lusegrasfamilien (Huperziaceae)
 Lusegrasslekta (Huperzia) 
 Lusegras (Huperzia selago ssp. selago)
 Polarlusegras (Huperzia selago ssp. arctica)
 Phylloglossumslekten (Phylloglossum)
 Klasse: Snelleplantar (Sphenopsida)
 Underdivisjon: Bregneplantar (Polypodiopsida)
 Klasse: Psilotopsida? (Psilotopsida) 
 Orden: Psilotales (Psilotales)
 Orden: Ormetunger (Ophioglossales)
  Klasse: Marattiopsida (Marattiopsida)
 Klasse: Bregnar (Pteriopsida)
 Frøplantar (Spermopsida)

Merknadar

Kjelder 

Denne artikkelen bygger på «Kråkefotfamilien» frå ,  den 25. mai 2023.

Bakgrunnsstoff 
 

 
Karsporeplantar
Plantefamiliar
Vierfamilien

Vierfamilien (Salicaceae), også kalla pilefamilien, er ein plantefamilie i vierordenen. Alle artane i familien er buskar eller tre med spreidde blad. Dei fleste har blomar utan kronblad og ofte også begerblad.

Plantar frå vierfamilien veks i nesten alle landområde som ikkje er dekte av is, men opptrer ikkje i Sahara, Den arabiske ørken, Atacamaørkenen, sørlege Patagonia, New Zealand eller størstedelen av Australia.

Alle artane frå familien i Europa tilhøyrar anten vierslekta (Salix) eller poppelslekta (Populus). Begge desse slektene omfattar særbu-tre og -buskar som blomstrar før lauvsprett. Dei er hurtigveksande og kan lett formeira seg vegetativt. I Noreg veks naturleg osp (Populus tremula) og ei rekke artar av pil, selje og vier som tilhøyrer slekta Salix.

I Cronquist-systemet omfatta familien berre dei tre slektene Salix, Populus og Chosenia, og han var plassert i ein eigen orden, Salicales. I APG III-systemet inneheld familien 55 slekter og er del av vierordenen (Malpighiales). Mange av slektene som er tilførte familien kom frå den no utgåtte familien Flacourtiaceae.

Kjelder

Denne artikkelen bygger på «Vierfamilien» frå ,  den 25. mai 2023. 
 oppgav desse kjeldene:

Bakgrunnsstoff 
 

Vierfamilien
Klesplagget bolero

Ein bolero er ei kort, open jakke, ofte utan slagl, som er avskoren rett under ribbeina. Boleroen er gjerne knappa på ei side, av og til dobbelknappa eller kan ha avrunda, knappelause framstykke. Opphavet er den spanske toreadorjakka.

Jakka blei kjend under namnet bolero i samband med at dansen bolero blei utbreidd kring 1800. På slutten av 1800-talet kom damejakker inspirerte av dei spanske jakkene på mote, og blei verande vanlege fram til byrjinga av 1900-talet. På 1960-talet kom boleroen på mote igjen, då ofte i svart fløyel. Søramerikanske gauchoar har sin eigen variant av boleroen, ei slaglaus open jakke med broderi og dekorative tinnknappar som opphavleg blei skapt kring1590.

Kjelder 

Denne artikkelen bygger på «Bolero (klädesplagg)» frå ,  den 25. mai 2023.  

Jakker
Verdsmeisterskapen i orientering 2015

Verdsmeisterskapen i orientering 2015, den 32. i sitt slag, vart avvikla i Inverness i Skottland dagane frå 1. til 7. august. På programmet stod som vanleg seks individuelle tevlingar og to stafettar, likt fordelt menn og kvinner. Nytt av året var ein mix-stafett med to kvinner og to menn på dei enkelte laga. Deltakarane kom frå 50 land. Det var tredje gongen orienterings-VM fann stad i Storbritannia, sist i 1999.

Sveriges tropp sikra seg flest medaljar med seks (2-0-4) i talet, medan Noreg kom nest med  fem (0-4-1) medaljar. Men det var særleg Danmark som kunne juble med sine 4 gullmedaljar.

Menn

Klassisk-distanse

Mellomdistanse

Kort-distanse

Stafett

Kvinner

Klassisk-distanse

Mellomdistanse

Kort-distanse

Stafett

Mix-stafett

Kjelder

Denne artikkelen bygger på «Orientierungslauf-Weltmeisterschaften 2015» frå ,  den 26. mai 2023.  

Verdsmeisterskap i orientering
Sport i 2015
Idrettstilskipingar i Skottland
Unn Merete Lie

Unn Merete Lie () er ein norsk tidlegare friidrettsutøvar frå Aremark i Østfold. Ho vann seks NM-gull og til saman 13 NM-medaljar i hovudmeisterskap i friidrett, fordelt på sleggekast og spjutkast. I tillegg tok ho NM-gull i lengde utan tilløp 1999 og 2000. Lie var medlem 1988-92 i Halden Idrettslag, 1993-94 i Aremark IF og 1995-2000 i Sportsklubben Vidar.

Perioden 1990-2000 sikra Lie seg i medalje i samtlege noregsmeisterskap, bortsett frå 1994. Ho vart norsk spjutmeister i 1990 og i 1997. Sleggjekast kom på NM-programmet i 1996, og Lie vann øvinga i fire år på rad frå 1997.
   
Lie sette personleg rekord i spjutkast med 51,94 meter i 1992. Etter ein ny type spjut kom i bruk kasta ho som lengst 47,96 meter i 1996. Sin personlege rekord i sleggjekast oppnådde Lie i 1999-sesongen. Ved eit stemne i Tampere 14. juli, forbetra ho sin eigen norske rekord med 1,18 m til 59,39 meter. Rekorden vart sletta i 2002 av Eva Danielsen.

Medaljar i norske meisterskap 
 Sleggjekast:
 Gull: 1997, 1998, 1999, 2000
 Sølv: 1996

 Spjutkast:
 Gull: 1990, 1997
 Sølv: 1991
 Bronse: 1992, 1993, 1995, 1996, 1999

Kjelder
friidrett.no

Norske friidrettsutøvarar
Norske sleggekastarar
Norske spydkastarar
Noregsmeistrar i friidrett
Folk frå Aremark
Hans Faret

Hans Olsson Faret () var ein norsk lærar, kyrkjesongar og gardbrukar frå Hornnes i Aust-Agder.

Faret var seminarist frå Holt seminar i 1846. Same året fekk han stilling som lærar i heimbygda, ein post han hadde til utgangen av 1904. Åra 1861-65 var han også lærar ved ein skule i Hornnes som utdanna lærarar til folkeskulen. I fleire år var han medlem av heradsstyret og forlikskommisjonen. Han var også med i amtsskulekommisjonen og styremedlem i amtet sitt landbruksselskap. Valperioden 1874-76 var han 2. varamann til Stortinget frå Nedenes amt.

Faret dreiv farsgarden i lang tid. Han var mykje interessert i fealet, og ein talsmann for telemarkskua. Frå 1850-åra var han i tiår etter tiår dommar ved fesjå i distriktet. Han vart tildelt borgardådsmedaljen i sølv.

Kjelder
Lindstøl, Tallak: Stortinget og Statsraadet 1814-1914. Kristiania, 1914
Kultursoge for Evje og Hornnes. B. 1 (1990)

Norske lærarar
Norske gardbrukarar frå 1800-talet
Folk frå Evje og Hornnes
Medaljen for borgardåd
Lars Pedersen

Lars Pedersen () var ein norsk arbeidsmann og politikar frå Gran på Hadeland. Han var stortingsrepresentant 1922-24 frå valkrinsen Oppland.

Lars var frå unge år smed og mekanikar på A/S Randsfjord Træmasse og Papirfabrik på Jevnaker. Han kom tidleg med i arbeidarrørsla og tok på seg mange tillitsverv. I fleire periodar var han medlem av Jevnaker kommunestyre, sat også i formannskapet.

Valbolken 1922-24 var Pedersen stortingsmann. Han representerte Det norske Arbeidarparti til hausten 1923. Etter Arbeidarpartiet vart sprengt, representerte han Norges Kommunistiske Parti. Han var ein av få «her i distriktet» som heldt fast på medlemskapen i NKP. «Pedersen er en interessert og grei kar som går inn for de saker som ligger ham på hjertet».

Kjelder
Opland Arbeiderblad 24. januar 1939

Stortingsrepresentantar 1922-1924
Norske arbeidarar
Artemisia borealis

Artemisia borealis er ein arktisk og alpin planteart i malurtslekta i korgplantefamilien. Engelske namn på han er northern wormwood, boreal sage, boreal wormwood og boreal sagewort. Han veks ved høge breiddegrader og store høgder i Eurasia og Nord-Amerika. I Nord-Amerika finn ein planten i Alaska, Grønland, Nord-Canada og Rocky Mountains, Kaskadefjella og Sierra Nevada så langt sør som Arizona og New Mexico. I Eurasia er han utbreidd i europeiske og asiatiske Russland, og veks også i Skandinavia og fjella i Sentral-Europa (Karpatane, Alpane osb.).

Kjelder 

Denne artikkelen bygger på «Artemisia borealis» frå ,  den 26. mai 2023.

Bakgrunnsstoff 
 

Planteliv i Europa
Planteliv i Asia
Plantar i USA
Plantar i Canada
Malurtslekta
Silkebygg

Silkebygg (Hordeum jubatum) er eit eitårig 15-40 cm høgt aksgras som blømer i juni-august og veks opp til til Trøndelag i Noreg og Jämtland-Ångermanland i Sverige.

Skildring 
Silkebygg veks i tuver, men finst òg som enstaka smale strå. Blada er 2-5 mm breie. På undersida er dei lodne, og dei har ikkje bladøyre. Akset er 3-8 cm langt, innleiingsvis er det gulgrønt og seinare raudtona, vanlegvis med parallell bust. Etter ei kort stund byrjar busten å spreia seg, og akset får snart ein bustete utsjånad som ein liten flaskebørste. Ytteragna til blomane er er børsteaktige og dei til sideblomane er 3-8 cm lange, medan midtblomane er 2-6 cm lange.

Vekststad 
Silkebygg er rekna som ganske sjeldan i Skandinavia, og har den naturlege førekomsten sin i Nord-Amerika. Arten er blitt innført til Skandinavia dels som prydplante, men sannsynlegvis mest i lag med importvarer, noko som er avspegla av at det særleg er å finna på ruderatmark, avfallsplassar, ved jernbaner, vegkantar, hamner og på strender.

Kjelder 

Denne artikkelen bygger på «Ekorrkorn» frå ,  den 26. mai 2023.

Bakgrunnsstoff 
 

Byggslekta
Plantar i Noreg
For The Gambia, Our Homeland

«For The Gambia, Our Homeland» er nasjonalsongen til Gambia.

Han tek utgangspunkt i ein tradisjonell mandinka-song, som Jali Nyama Suso skreiv ny tekst til.
Ekteparet Jeremy og Virginia Howe laga engelsk tekst og eit nytt arrangement, og denne songen blei gjort til nasjonalsong.

«For The Gambia, Our Homeland» har vore gambisk nasjonalsong sidan landet fekk sjølvstende frå Storbritannia 18. februar 1965.

Merknadar

Kjelder 

Denne artikkelen bygger på «For The Gambia, Our Homeland» frå  og «For The Gambia, Our Homeland» frå , den 27. mai 2023.  

Nasjonalsongar
Gambia
Verdsmeisterskapen i orientering 2016

Verdsmeisterskapen i orientering 2016, den 33. i sitt slag, vart avvikla ved Strömstad og Tanum i Sverige dagane frå 20. til 27. august. På programmet stod seks individuelle tevlingar og tre stafettar: ein for men, ein for kvinner og ein mix-stafett. Deltakarane kom frå 47 land. Det var fjerde gongen orienterings-VM fann stad i Sverige, sist i 2004.

Sveits vann flest medaljar med sine 8 (1– 4–3). Høgst på medaljetabellen kom likevel arrangørlandet Sverige med 3 gullmedaljar og 2 bronsar, føre Noreg med 2 gull, 2 sølv og 1 bronse.

Menn

Klassisk-distanse

Mellomdistanse

Kort-distanse

Stafett

Kvinner

Klassisk-distanse

Mellomdistanse

Kort-distanse

Stafett

Mix-stafett

Kjelder

Verdsmeisterskap i orientering
Sport i 2016
Idrettstilskipingar i Sverige
Amerikasandlo

Amerikasandlo (Charadrius semipalmatus) er ein vadefugl i lofamilien.

Vaksne fuglar har grå-brun rygg og venger, kvit buk og kvitt bryst med svart nakkeband. Dei har brun isse, kvitt framhovud, og ei svart maske rundt auga og eit kort oransje og svart nebb.

Hekkeområda til fuglen er opne flater på strender og flatar over nordlege Canada og Alaska. Reiret er plassert på bakken i ope lende som er utan eller har svært lite vegetasjon. 

Amerikasandlo er ein trekkfugl, og overvintrar i kystområda frå USA til Patagonia. Fuglane er særs sjeldne gjester i Europa, men det finst ikkje nøyaktige data for dei sidan dei er svært like sandlo. 

Fuglane livnærer seg av mat dei finn på strendene, som regel utan å grava. Dei et insekt, krepsdyr og makk.

Amerikasandlo liknar på tobeltelo, men er mykje mindre og har berre eitt band.

Kjelder 

Denne artikkelen bygger på «Amerikasandlo» frå ,  den 27. mai 2023. 
 oppgav desse kjeldene: 
 Charadrius semipalmatus i Avibase ()

Bakgrunnsstoff 
 

Lofamilien
Ronny Nilsen

Ronny Nilsen () er ein norsk politimann, idrettsleiar og tidlegare friidrettsutøvar frå Bergen. Han var norsk meister i spjutkasting i 2000 og 2007. Nilsen var medlem i IL Norna-Salhus. Frå 2008 til –16 var han sportssjef i Norges Friidrettsforbund.

Aktiv
Nilsen var ein av noregs beste spjutkastarar i ein tiårsperiode. Så å seie alle desse åra stod han i skuggen av fyrst Pål Arne Fagernes og etter 2000 av Andreas Thorkildsen. 28. juni 1997 forbetra Nilsen sitt personbeste med over fire meter til 78,00 m. Det skulle gå nære på fem år før han forbetra seg til 79,33 m ved eit stemne i Florø. Året etter, den 22. mai 2004 i Tønsberg, presterte sitt livs beste kast. Spjutet landa på 84,73 meter. Dette vart einaste gongen han kasta over 80 meter.

Nilsen deltok i Sommar-OL 2004, VM i friidrett 2005 og EM i friidrett 2006, utan nokon gong å vere i nærleiken til å kvalifisere seg til finale.

Medaljar i noregsmeisterskap
1996 i Kristiansand: Sølv – 73,90 m, bakom Pål Arne Fagernes (77,04 m)
1997 i Overhalla: Sølv – 72,20 m, bakom Arne Indrebø (73,24 m)
1999 på Byrkjelo: Bronsemedalje – 71,12 m
2000 på Steinkjer: Gullmedalje – 75,39 m, framom Andreas Thorkildsen (72,72 m)
2002 i Sandnes: Bronsemedalje – 73,31 m
2003 i Fredrikstad: Sølv – 74,71 m, bakom  Andreas Thorkildsen (76,04 m)
2004 i Florø: Sølv – 73,57 m, bakom  Andreas Thorkildsen (81,38 m)
2006 i Oslo: Sølv – 76,00 m, bakom  Andreas Thorkildsen (85,02 m)
2007 i Askim: Gullmedalje – 73,01 m, framom Teemu Pasanen (71,60 m)

Personlege rekordar og årsbeste

Kjelder
friidrett.no

Noregsmeistrar i friidrett
Norske spydkastarar
Folk frå Bergen
Elias Fiigenschoug

Elias Fiigenschoug var ein norsk målar som arbeidde i Bergen kringom 1630-60, den fremste barokkmålaren i Noreg på 1600-talet.

Fiigenschoug var kanskje fødd i København. Mykje truleg gjekk han i lære i Amsterdam, då portrettstilen hans er typisk nederlandsk. Han måla ei rekke portrett av prestar og prestefamiliar, datert til mellom 1633 og 1657. Desse var lokalisert til kyrkjer frå særleg Hardanger i sør til Nordfjord i nord. Han har også laga livfulle portrett-medaljongar av kjøpmenn og embetsfolk. Fiigenschoug sine seinare bilete viser påverknad frå flamsk barokkmåleri. Hans prospekt av Halsnøy kloster frå 1656 vert rekna som det fyrste norske landskapsmåleriet.

Kjelder

Norske målarar
Barokkmålarar
Målarar frå 1600-talet
Kornwestheim

Kornwestheim er ein by og ein kommune i forbundslandet Baden-Württemberg i Tyskland. Kommunen omfattar 14,7 km² og hyser kringom 34 000 ibuarar. Byen ligg få kilometer sør om Ludwigsburg og er i gagnet ein integrert del av Ludwigsburg.

Kjelder

Denne artikkelen bygger på «Kornwestheim» frå ,  den 27. mai 2023.

Bakgrunnsstoff

Byar i Baden-Württemberg
Remseck am Neckar

Remseck am Neckar er ein by og ein kommune i forbundslandet Baden-Württemberg i Tyskland. Kommunen omfattar 22,8 km² og hyser 26 000 ibuarar. Byen ligg få kilometer søraust om Ludwigsburg og er i gagnet ein integrert del av Ludwigsburg.

Kjelder

Denne artikkelen bygger på «Remseck am Neckar» frå ,  den 27. mai 2023.

Bakgrunnsstoff

Byar i Baden-Württemberg
Asperg

Asperg er ein by og ein kommune i forbundslandet Baden-Württemberg i Tyskland. Kommunen omfattar 8,78 km² og hyser kringom 13 500 ibuarar. Byen ligg tre kilometer vest om Ludwigsburg og er i gagnet ein forstad til den byen.

Kjelder

Denne artikkelen bygger på «Asperg» frå ,  den 27. mai 2023.

Bakgrunnsstoff

Byar i Baden-Württemberg
Freiberg am Neckar

Freiberg am Neckar er ein by og ein kommune i forbundslandet Baden-Württemberg i Tyskland. Kommunen omfattar 13,1 km² og hyser 16 000 ibuarar. Byen ligg få kilometer nord om Ludwigsburg.

Kjelder

Denne artikkelen bygger på «Freiberg am Neckar» frå ,  den 27. mai 2023.

Bakgrunnsstoff

Byar i Baden-Württemberg
Tamm

Tamm er ein by og ein kommune i forbundslandet Baden-Württemberg i Tyskland. Kommunen omfattar 8,78 km² og hyser kringom 12 600 ibuarar. Byen ligg få kilometer nordvest om Ludwigsburg og færre enn 20 km nordvest om storbyen Stuttgart.

Kjelder

Denne artikkelen bygger på «Tamm» frå ,  den 27. mai 2023.

Bakgrunnsstoff

Byar i Baden-Württemberg